Ibrahim Ashk

Ibrahim Khan Ghauri (hindi: इब्राहीम अश्क), med pennenavnet Ashk (født 20. juli 1951 i Multanpura i distriktet Mandsaur i Madhya Pradesh i i India, død 16. januar 2022 i Mumbai) var en indisk hindi- /urdu-språklig dikter, journalist, skuespiller og filmmanusforfatter. Han var i sin alminnelighet kjent som Ibrahim Ashk.

Liv og virke
Ashk fikk sin tidlige utdannelse i Badnagar i distriktet Ujjain i delstaten Madhya Pradesh. Han fikk bachelorgrad fra Indore University i 1973, og mastergrad i hindilitteratur fra samme universitet i 1974.

Som journalist, dikter og filmforfatter arbeidet han i fire år med Daily Indore Samachar, seks med magasinene Shama og Shushma, og to med Sarita, et månedsmagasin på hindi.

Ashk skrev tekstene til en rekke sanger brukt i Bollywood-filmer, blant dem «Kaho Naa Pyar Hai», «Koi Mil Gaya», «Janasheen», «Eitbaar», «Aap Mujhe Achche Lagne Lage», «Koi Mere Dil Se Pooche» og «Dhund». Han spilte også i en serie skrevet av ham selv. Midt i sin travle kalender tok han seg tid til å dele sine erfaringer og veilede kommende talenter i Bollywood. Han arrangerte månedlige tekstskrivingsworkshops i Mumbai.

Ashk døde i Mumbai av komplikasjoner fra covid-19 den 16. januar 2022, i en alder av 70 år.

Litterære bidrag i utvalg
 Ilham – 1991 
 Aagahi – 1996 (Diktsamling)
 Karbala – 1998 (Historisk elegi)
 Andaz-e-Bayan Aur – 2001 (om Mirza Asad-ullah Khan `Ghalib’)
 Tanqidi Shaoor – 2004 (om Bedil, Hafiz, Ghalib, Iqbal, Firaq Gorakhpuri og forskjellige litterære emner)

Heder
 U.P. Urdu Academy Award – 1991
 All India Benzer Award – 1992
 Maharashtra Hindi Patrakar Sangh Award – 2000 (for Best Lyrics)
 Tata Group of Magazine AV Max Award – 2000 (for Best Lyrics of the year 2000)
 Ujjains Sahitya Seva Samman – 2001 (presentert av Shri Shiv Mangal Singh Suman, tidlige visekansler av Vikram University i Ujjain)
 Ghalib Award – 2003 (fra tidsskiftet `Intesaab’ Sirong, M.P.)
 Kalidas Samman – 2003 (fra M.P. Sadbhawana Manch)
 Kabir Samman – 2003 (fra Gunjan Kala Sadan, Jabalpur, M.P.)
 Majrooh Award – 2004 (fra Majrooh Academy, Mumbai)
 Hindi-Urdu Sahitya Academy Award – 2004 (Lucknow, U.P.)
 Star Dust Award for Best Lyrics – 2004 (presentert av World Fame Artist Shri M.F.Hussain)

Referanser

Indiske forfattere
Indiske journalister
Indiske skuespillere
manusforfattere
Personer fra Mandsaur District i Madhya Pradesh
Dødsfall relatert til covid-19 i India